钦定古今图书集成/明伦汇编/官常典/第621卷 > 《郡中端居有怀袁州王使君》羊士谔
## 钦定古今图书集成/明伦汇编/官常典/第621卷 > 《郡中端居有怀袁州王使君》羊士谔

忆作同门友，承明奉直庐。禁闱人自异，休澣迹非疏。
珥笔金华殿，三朝玉玺书。恩光荣侍从，文彩应符徐。
青眼真知我，元谈愧起予。兰卮招捉膝，松砌引长裾。
丽日流莺早，凉天坠露初。前山临紫阁，曲水眺红蕖。
谁为音尘旷，俄惊岁月除。风波移故辙，符守忽离居。
济物阴功在，分忧盛业馀。弱翁方大用，延首迟双鱼。